Merkezê Îrtîbatî û Çapemenîye yê HPGyî da zanayene ke hêzê înan semedê selamkerdişê Hemleya Ganîbîyayîşî ya 15ê Tebabe koyanê Kurdîstanî de destanan nusenê û derheqê çalakîyan de nê pare kerdî:
Hemleya Şorişgêre ya Bazanê Zagrosî - Xakurkê
''6ê tebaxe de Girê Koordîne de îşxalkerî bi çekanê giranan ameyî pirodayene. Çalakîye de 2 îşxalkerî ameyî cezakerdene û mewzîyêke ameye îmhakerdene. Na çalakîye semedê yadkerdişê fermandarê bêmergî Şehîd Agîd Garzano ke 11ê tebaxa 2020î de tewrê kerwanê şehîdan bi, ameye kerdene.
Hemleya Şorişgêre ya Şehîd Savaş Maraşî ya Cengê Xabûrî
4 û 6 ê tebaxe de Warê Xoverdayîşî yê Girê FMyî de çalakîyê sabotaj û sûîkastî ameyî  kerdene. Çalakîyanê cîya cîyayan de 7  îşxalkerî ameyî cezakerdene û radarêk ame îmhakerdene.  7ê tebaxe de Warê Xoverdayîşî yê Cûdîyî de çalakîya sûîkastî ameyî kerdene û îşxalkerêk ame cezakerdene. Eynî roje Warê Xoverdayîşî yê Girê Amedîyê de îşxalkerî bi çekanê ferdîyan ameyî pirodayene. Çalakîye de 4 îşaxalkerî ameyî cezakerdene û îşxalkerêk birîndar bi.
Bombarduman
Artêşa tirke ya îşxalkere 6 û 7ê tebaxe de zî tenelê şerî yê Warê Xoverdayîşî yê Girê Amedîyê, Girê FM û Karkerî pê bombayanê nukleer taktîkî û çekanê kîmyewîyan dayî bombayan ver. Reyna Warê Xoverdayîşî yê Saca, Girê Cûdî, Kurojahro,Girê FMyî,  warê Gundê Dirê yê Garê û xeta Qaşura ya Metîna pê teyara, helîkopter û obusan dayî bombayan ver.''
